Handwerk: Want dit is kant(Foto: Met vergunning van Idees-tydskrif.) Kantbreiwerk lyk dalk moeilik, maar as jy regs en aweregs kan brei, is net ŉ paar variasies op die steke nodig om ŉ pragtige kanttekstuur te verkry. Dié kantbreiwerkblokkies kan op baie maniere gebruik word, aangesien dit in die breedte en lengte herhaal kan word. Varieer die dikte van jou breidraad en -penne en jy kan kant brei om by feitlik enigiets te pas waaraan jy dit wil heg. Basiese steke en vermeerderings en verminderings word vir kantbreiwerk gebruik. Dit word aangedui met simbole in ŉ diagram of afkortings in die geskrewe aanwysings. Daar is ook ŉ paar kunsies en afrondingstegnieke om die stuk kantbreiwerk te voltooi. Idees het dié projek spesiaal vir Maroela Media se lesers beskikbaar gestel. Die artikel het oorspronklik in Idees se Januarie/Februarie 2020-uitgawe verskyn. Vul die vorm hieronder in om die projek in jou e-posbus te ontvang: